
	NÁVRH

	UZNESENIE VLÁDY SLOVENSKEJ REPUBLIKY

	č. ...
z ...

	k návrhu na určenie Fakultnej nemocnice s poliklinikou F. D. Roosevelta Banská Bystrica ako priamo určeného prijímateľa za účelom realizácie výstavby Fakultnej nemocnice s poliklinikou F. D. Roosevelta Banská Bystrica v rámci mechanizmu na podporu obnovy a odolnosti a návrhu na zmenu uznesenia vlády Slovenskej republiky č. 441 z 1. júla 2022;

Číslo materiálu: 
Predkladateľ:           minister zdravotníctva




Vláda

A. 	schvaľuje

A.1.	návrh na určenie Fakultnej nemocnice s poliklinikou F. D. Roosevelta Banská Bystrica ako priamo určeného prijímateľa za účelom realizácie výstavby Fakultnej nemocnice s poliklinikou F. D. Roosevelta Banská Bystrica v rámci mechanizmu na podporu obnovy a odolnosti a návrh na zmenu uznesenia vlády Slovenskej republiky č. 441 z 1. júla 2022;

B. 	určuje

B.1	rozsah výstavby Nemocnice sv. Martina financovaný z prostriedkov mechanizmu na podporu obnovy a odolnosti pre časť komponentu 11 Moderná a dostupná zdravotná starostlivosť, investície 2: Nová sieť nemocníc – výstavba, rekonštrukcie a vybavenie Plánu obnovy a odolnosti Slovenskej republiky v zmysle návrhu podľa bodu A.1. tohto uznesenia


B.2	štátnu príspevkovú organizáciu v zriaďovateľskej pôsobnosti Ministerstva zdravotníctva SR -  Fakultná nemocnica s poliklinikou F. D. Roosevelta Banská Bystrica podľa § 12 ods. 1 písm. c) zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov, ako priamo určeného prijímateľa prostriedkov v rámci mechanizmu na podporu obnovy a odolnosti pre časť komponentu 11 Moderná a dostupná zdravotná starostlivosť, investície 2: Nová sieť nemocníc – výstavba, rekonštrukcie a vybavenie Plánu obnovy a odolnosti Slovenskej republiky za účelom realizácie výstavby Fakultnej nemocnice s poliklinikou F. D. Roosevelta Banská Bystrica;


C.	ukladá

	ministrovi zdravotníctva
	
C.1.	postupovať pri vykonávaní časti komponentu 11 Moderná a dostupná zdravotná starostlivosť, investície 2: Nová sieť nemocníc – výstavba, rekonštrukcie a vybavenie Plánu obnovy a odolnosti Slovenskej republiky v súlade s bodmi B.1 a B.2 tohto uznesenia;

	priebežne

C.2.	prijať opatrenia a realizovať úkony za účelom zabezpečenia financovania investícií podľa bodov B.1 a B.2 tohto uznesenia z prostriedkov mechanizmu na podporu obnovy a odolnosti;

	priebežne

C.3	prijať opatrenia a v rámci svojej pôsobnosti zabezpečiť realizáciu úkonov za účelom obstarania zhotoviteľov pre investície podľa bodov B.1 a B.2 tohto uznesenia;

	do 31.3.2024 

C.4.	prijať opatrenia a v rámci svojej pôsobnosti zabezpečiť vykonanie krokov smerujúcich k realizácií investičného zámeru výstavby Univerzitnej nemocnice Bratislava v lokalite Rázsochy v zmysle uznesenia vlády Slovenskej republiky č. 161 z 5. apríla 2017;

	priebežne

C.5.	v rámci svojej pôsobnosti zabezpečiť realizáciu úkonov za účelom získania posúdenia investičného zámeru výstavby Univerzitnej nemocnice Bratislava v lokalite Rázsochy zo strany Útvaru hodnoty za peniaze Ministerstva financií Slovenskej republiky;

	do 31.8.2023

C.6.	v rámci svojej pôsobnosti zabezpečiť realizáciu úkonov za účelom vysporiadania finančných vzťahov v zmysle zákona z.Z. č. 368/2021 o mechanizme na podporu obnovy a odolnosti určených pre výstavbu novej Univerzitnej nemocnice Bratislava v lokalite Rázsochy pri vykonávaní časti komponentu 11 Moderná a dostupná zdravotná starostlivosť, investície 2: Nová sieť nemocníc – výstavba, rekonštrukcie a vybavenie Plánu obnovy a odolnosti Slovenskej republiky;



	ministrovi financií

C.7. 	zabezpečiť vo svojej pôsobnosti účelovo viazané finančné prostriedky vo výške 17 600 000 EUR bez DPH  v prospech kapitoly Ministerstva zdravotníctva Slovenskej republiky za účelom realizácie investičného zámeru výstavby Univerzitnej nemocnice Bratislava v lokalite Rázsochy podľa bodu A.1 tohto uznesenia a v zmysle uznesenia vlády Slovenskej republiky č. 161 z 5. apríla 2017;

	priebežne na základe žiadostí MZ SR


D. 	zrušuje

D.1.	úlohu v bode C.1. uznesenia vlády č. 441 z 1. júla 2022 - realizovať podľa § 5 ods. 2 písm. a) zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších právnych predpisov časť komponentu 11 Moderná a dostupná zdravotná starostlivosť, investície 2: Nová sieť nemocníc – výstavba, rekonštrukcie a vybavenie Plánu obnovy a odolnosti Slovenskej republiky v časti výstavby novej Univerzitnej nemocnice Bratislava v lokalite Rázsochy;

E. 	mení

E.1. 	znenie úlohy v bode C.2. uznesenia vlády č. 441 z 1. júla 2022 takto:
	„postupovať pri vykonávaní časti komponentu 11 Moderná a dostupná zdravotná starostlivosť, investície 2: Nová sieť nemocníc – výstavba, rekonštrukcie a vybavenie Plánu obnovy a odolnosti Slovenskej republiky v súlade s bodmi B.1. tohto uznesenia“
E.2. 	znenie úlohy v bode C.3. uznesenia vlády č. 441 z 1. júla 2022 takto:
	„prijať opatrenia a realizovať úkony za účelom zabezpečenia financovania investícií podľa bodov B.1 , tohto uznesenia z prostriedkov mechanizmu na podporu obnovy a odolnosti.“
E.3. 	znenie úlohy v bode C.4. uznesenia vlády č. 441 z 1. júla 2022 takto:
	„prijať opatrenia a v rámci svojej pôsobnosti zabezpečiť realizáciu  úkonov za účelom obstarania zhotoviteľov pre investície podľa bodu B.1.. tohto uznesenia“






Vykoná:  minister zdravotníctva
	     minister financií

